Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael esitas ametliku kaebuse Liibanoni armee ohvitseri kohta,
kes tegutseb juhtpositsioonil Iisraeli-Liibanoni piiri lähedal,
edendades väidetavalt Iraani toetatud Hezbollah' huve.
Prantsusmaal ametivisiidil viibiv Liibanoni peaminister Hariri
eitas Iisraeli väiteid Iraani raketitehaste ehituse kohta.
Tehastest rääkivad raportid on tema sõnul valed
ja osa Iisraeli juhtide pettekampaaniast.
Süüria armee tegevat koos liitlastega kiireid edusamme
ISISe hallatavas Deir al-Zori provintsis.
ÜRO Julgeolekunõukogu otsustas mõne päeva eest
jätkata UNIFIL-i rahuvalvemissiooni Lõuna-Liibanonis
ja laiendada vägede vastutusala.
Nüüd esitas Iisrael ametliku kaebuse,
kus süüdistatakse Liibanoni ohvitseri Hezbollah' huvide edendamises.
Ohvitser on juhtpositsioonil Iisraeli piiri lähedal asuval alal.
Iisrael teatas UNIFIL-ile,
et Hezbollah "istutas" major Husseini armeesse
osana ulatuslikumast katsest Iraani mõjuvõimu kasvatamiseks
Lääne toetatud Liibanoni armees.
Iisraeli sõnul töötab Hussein Hezbollah' "sideohvitserina",
kes on pidevalt ühenduses piiriala Hezbollah' võitlejatega,
et järgida Hezbollah' juhtnööre
ning edastada sellele strateegilist ja operatiivset infot.
Osana Iisraeli väidetest Liibanoni ohvitseri vastu
nõuavad Iisraeli Kaitsejõud major Husseini kohest vallandamist.
Lisaks tõstatas Iisraeli ÜRO saadik Danny Danon teema
kohtumisel ÜRO peasekretäri Guterrese,
USA ÜRO saadiku Nikki Haley ja teiste saadikutega,
kelle riigid toetavad Liibanoni armeed. Üks neist on ka Prantsusmaa.
Danon rõhutas: "Hezbollah kavandab uut sõda Iisraeli vastu.
Liibanoni armee ohvitsere kasutatakse terroriagentidena,
kes aitavad rühmitust Iisraeli armee vastases töös."
Danon õhutas UNIFIL-i tegutsema "oma uue mandaadi kohaselt
ja peatama Hezbollah infiltreerumine Liibanoni armeesse."
Teistes uudistes -
Prantsusmaal ametivisiidil viibiv Liibanoni peaminister Hariri
eitas Iisraeli väiteid nagu ehitaks Iraan Liibanoni raketitehaseid.
Meediaraportite väitel on Hariri püüdnud takistada Iraanil
Liibanoni relvatehaseid ehitada. Tema sõnul on info tehaste kohta vale
ja osa Iisraeli juhtide harrastatavast pettekampaaniast.
Ka väited nagu kontrolliks Hezbollah' Liibanoni
olevat Hariri sõnul osa Iisraeli petmiskampaaniast.
"Kuigi Hezbollah osaleb valitsuses ja omab Liibanonis toetust,
ei tähenda see, et Hezbollah valitseb kogu Liibanoni," ütles Hariri.
Hariri sõnul on Iisraeliga probleemiks,
et selle juhid räägivad alati sõjast ja julgeolekust ega kunagi rahust.
Ta meenutas lahkunud Saudi kuninga Abdullah' rahualgatust,
mis püüdis 2002. a juudiriigiga suhteid normaliseerida,
kuid Iisraeli juhtkond olevat selle täielikult ära põlanud,
mis on pikendanud Iisraeli-araabia konflikti.
Uudis Süüria põgenike kohta, keda on Liibanonis rikkalikult -
Prantsuse president Macron lubas ka edaspidi Liibanoni valitsust aidata.
Ta lubas Haririle, et Liibanon on Prantsusmaa abi esmane objekt
Süüria põgenike aitamisel.
Ütlen peaminister Haririle taas,
et Liibanon on ja jääb Prantsusmaa abi esmaseks objektiks,
kui tegeleme Süüria põgenikekriisiga.
Kannate selles suurt vastutust ja sellega arvestatakse üleminekufaasis.
Kuue aastaga on Liibanoni tulnud lausa 1,5 miljonit süürlast.
See on neljandik Liibanoni rahvastikust.
Osa juhte on seetõttu hoiatanud kasvava ebastabiilsuse suhtes,
viidates põgenikekriisi sotsiaalsele ja majanduslikule koormale.
Meie riigis elab 1,2 miljonit või isegi rohkem Süüria põgenikku.
See koormab Liibanoni majandust, julgeolekut ja keskkonda.
See on väljakutse kõigile elualadele Liibanonis.
Järgmise sammuna valmistume omaks võtma
teaduslikku lähenemisviisi:
Kuidas lahendada probleem
ja jõuda tõeliste lahendusteni?
President Macron kordas, et Prantsuse valitsus
tahab Süüria kriisi lahendamisel kaasa lüüa diplomaatilisel tasemel.
Macroni sõnul taotleb Prantsusmaa poliitilist lahendust,
mis normaliseeriks olukorra
ja hävitaks sõjast räsitud riigis igasuguse terrorismi.
Samal ajal Süürias -
Süüria armee tegevat koos liitlastega kiireid edusamme
ISISe hallatavas Deir al-Zori provintsis.
Nad püüavad vabastada aastaid piiramisrõngas olnud ala,
kui džihadistide kaitseliinid on äkitselt kokku varisenud.
Süüria president Assad
on tänavu keskendunud võitlusele Süüria kõrbes.
Ta püüab liikuda itta
mitmeosalise pealetungiga Deir al-Zori tagasivallutamseks.
Pool linnast ja selle ümbrus on olnud alates 2014. aastast ISISe käes.
Suurbritannias baseeruva vaatlusühenduse SOHR sõnul
on Süüria armee jõudnud linna läänepiirile.
ISIS olevat armee edusammude saatel kokkuvarisemas.
Samal ajal avaldas Vene kaitseministeerium video,
kus Venemaa teeb koordineeritud õhurünnakuid ISISe objektide pihta.
Nii püütakse takistada militantidel piirkonnast elusana põgeneda.
Samal teemal -
USA Iraagi ja Süüria vägede ülema Townsendi sõnul usub ta,
et ISISe juht Abu Bakr al-Baghdadi on endiselt elus.
Tema sõnul otsitakse al-Baghdadit endiselt aktiivselt taga.
Leidmisel püütakse teda tappa, ütles ta,
mitte elusalt kinni võtta.
Oleksin rõõmus, kui ta kinni võetaks. Kõik ilmselt oleksid.
Oleksin sama rahul, kui ta tapetaks.
Otsime teda iga päev. Ma ei usu, et ta surnud on.
Kui ta leiame, püüame teda eelkõige tappa.
Tema elusalt kinnipüüdmine ei pruugi vaeva väärt olla.
ISISe juhi saatuse teemal on spekuleeritud nädalaid.
Kõrged armeejuhid on korduvalt öelnud,
et ei saa kinnitada infot tema surma kohta.
Nad lubasid, et teda otsitakse, kuni saadakse kindlat teavet,
et temast on vabanetud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri